钦定古今图书集成/理学汇编/学行典/第263卷 > 阮万龄
## 钦定古今图书集成/理学汇编/学行典/第263卷 > 阮万龄

按《宋书隐逸传》：“阮万龄，陈留尉氏人也。祖思旷，左光
禄大夫。父宁，黄门侍郎。万龄少知名，自通直郎为孟
昶建威长史。时袁豹、江夷相系为昶司马，时人谓昶
府有三素望。万龄家在会稽剡县，颇有素情。永初末，
自侍中解职东归，征为秘书监，加给事中，不就。寻除
左民尚书，复起应命，迁太常，出为湘州刺史，在州无”
政绩。还为东阳太守，又被免。复为散骑常侍、金紫光
禄大夫。元嘉二十五年卒，时年七十二。